بەپێی سەرچاوەكان هەموو لایەنە شیعەكان پەیامێكیان لە كوڕی سیستانییەوە بەدەست گەیشتووە، لە چوونی وڵات بۆ ناو دۆخێكی نادیار ئاگەداری كردوونەتەوە، بەوەی هەر ململانێیەكی شیعە-شیعە، ئەگەرچی تا ئێستە سیاسییە، نموونەی شكستی شیعە لە بەڕێوەبردنی دەوڵەت پێشان دەدات، كەسانی نزیك لە كوڕەكەی سیستانی ئاماژە دەكەن كە سیستانی مەترسی هەیە لەوەی بەردەوامی ململانێی شیعە وا بكات كورد و سوننە داوای پۆستی سەرۆك وەزیرانی عێراق بكەن، كە ئەگەرچی مستەفا كازمی، بژارەیەكی گونجاوی سەدرییەكان و مەرجەعیەتە بۆ وەرگرتنەوەی دەسەڵات وەك سەرۆك وەزیران، بەڵام لەلایەن فەتح و دەوڵەتی یاساوە رەت دەكرێتەوە، وەك چۆن سەدرییەكان نووری مالیكی، كاندیدی دەوڵەتی یاسا و فەتح رەت دەكەنەوە.